《铁如意》
宋代·谢翱

仙客五六人，月下斗婆娑。
散影若云雾，遗音杳江河。
其一起楚舞，一起作楚歌。
双执铁如意，击碎珊瑚柯。
一人夺执之，睨者一人过。
更舞又一人，相向屡傞傞。
一人独抚掌，身挂青薜萝。
夜长天籁绝，宛转愁奈何。

作者简介：（1249—1295）福建长溪（宁德市福安市晓阳镇人），字皋羽，一字皋父，号宋累，又号晞发子。恭帝德祐中元兵南下，文天祥开府延平，率乡兵数百人投之，任咨议参军。及天祥兵败，脱身潜伏民间，避地浙东。尝过严陵，登钓台，祭奠天祥，有《西台恸哭记》传世。后至浦江，与方凤、吴思齐等结月泉吟社。卒，友人方凤、吴思齐等从其初志葬于钓台南。有《晞发集》，编有《天地间集》、《浦阳先民传》等。